Personeelkamer Opening: 6. Om goeie mielies te kweek |
Personeelkamer Opening: 6. Om goeie mielies te kweek
algoagemeenskapskerk / 28/02/2020
Hierdie is ons sesde Personeelkamer Opening.
Om goeie mielies te kweek
Daar was lank gelede ’n boer wat wen mielies gekweek het. Elke jaar het hy sy mielies ingeskryf by die landbou skou en soos klokslag wen hy die blou roset vir die beste mielies in die distrik.
Een jaar het die joernalis van die plaaslike dagblad ’n onderhoud met hom gevoer en iets baie interessants geleer rondom die boer se manier van mielie verbouing. Die verslaggewer het te wete gekom dat die boer sy aanplantings saad deel met sy bure.
“Hoe kan jy dit bekostig om jou mielie saad te deel met jou bure terwyl hulle ook elke jaar inskryf vir die beste mielie kompetisie?” vra die verslaggewer aan die boer.
“Maar meneer,” sê die boer “het jy nie geweet? Die wind tel stuifmeel op van die ryp wordende mielie koppe en waai dit van saailand na saailand. Indien my bure minderwaardige gehalte mielies verbou sal kruisbestuiwing stadig maar seker die kwaliteit van my mielies nadelig beïnvloed. Indien ek goeie mielies wil hê moet ek my bure help sodat hulle ook goeie mielies verbou.”
Die boer was terdeë bewus van die mens se interafhanklikheid van mekaar. Sy mielies kan nie verbeter tensy sy bure se mielies nie ook verbeter nie.
So is dit ook gesteld met ons lewens. Die wat in vrede wil lewe moet ook hul bure help om in vrede te lewe. Die wat gelukkig wil wees moet ook ander om hulle help om geluk te vind, aangesien die welstand van elke een verbind is aan die welstand van almal.
Daar is een wat ruim uitdeel en nog meer kry, en een wat terughou meer as wat reg is, maar tot sy gebrek. Die siel wat seën, word versadig; en hy wat laaf, word self ook gelaaf.
6. PERSONEELKAMER OPENING – Om goeie mielies te kweek
28/02/2020 in Personeelkamer Opening. Sleutelwoorde:Personeelkamer Opening: 6. Om goeie mielies te kweek
Personeelkamer Opening: 10. Oor splinters en balke
← Sondagskool Les: 6. Woord Studie – Geloof
Personeelkamer Opening: 7. Psalm 121 →
One thought on “Personeelkamer Opening: 6. Om goeie mielies te kweek”
28/02/2020 at 06:41
Stel my asb in kennis as daar nog iets geplaas word